ગૌતમ ઉર્ફે ગોલ્ડન હત્યા પ્રકરણમાં થયેલી ફરિયાદમાં શકદાર તરીકે ગોલ્ડનની નજીક ગણાતી ખુશ્બુ મોદીનું નામ આવ્યું હતું. હત્યા બાદ ખુશ્બુ મોદી ગાયબ છે. હત્યામાં ખુશ્બુનો રોલ છે કે કેમ તે અંગે પોલીસ હજી કઈ જણાવતી નથી. પરંતુ ખુશ્બુ મોદીને શોધવા પોલીસની અલગ અલગ ટીમ કામે લાગી છે. અનેક મોબાઇલ સીમ વાપરતી ખુશ્બુ મોદી એક જગ્યાએથી બીજી જગ્યાએ પોલીસથી બચવા ભાગી રહી હોવાનું જાણવા મળ્યું છે. ખુશ્બુ રાજસ્થાન હોવાનું જાણવા મળતા પોલીસની ટીમ રાજસ્થાન પહોંચી હતી. પરંતુ પોલીસ પહોંચે તે પહેલા તે ત્યાંથી અન્ય કોઈ સ્થળે ભાગી છૂટી છે. આ હત્યા પ્રકરણમાં તેની ભૂમિકા હોવાનું ચર્ચાઇ રહ્યું છે.